### | | | | --- | --- | | | | | --- | | **Byråd** 27. november 2018 Sagsnr. 710-2017-21734 Dok.nr. 710-2018-432119 Sagsbehandler DPHNED | | 191.                Anvisningsregler på dagtilbudsområdet pr. 1. januar 2019 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Dagtilbudsloven |

###

**SAGENS INDHOLD**

Byrådet skal i denne sag tage stilling til justerede
anvisningsregler på dagtilbudsområdet gældende pr. 1. januar 2019.

Dagtilbudsloven er blevet ændret, så der fra 1. januar 2019
træder nye anvisningsregler i kraft på dagtilbudsområdet. Den væsentligste
ændring i forhold til anvisning af pladser på dagtilbudsområdet er, at alle
kommuner fra 1. januar 2019 skal anvise pladser efter, hvor lang tid barnet har
stået på venteliste. I [adresse] anvises der i dag pladser efter barnets
alder.

Med den nye dagtilbudslov skal forældre desuden have
mulighed for at tilkendegive ønske om optagelse blandt alle dagplejehjem og
konkrete daginstitutioner samt mulighed for at komme på venteliste til mindst
et konkret dagplejehjem eller en konkret daginstitution. Herudover skal
forældre have mulighed for at lade barnet blive stående på venteliste, selvom
barnet som følge af pasningsgarantien har fået en plads. I [adresse] er
det allerede en mulighed i dag. Formålet med de nye regler er at forbedre
forældres mulighed for at få det dagtilbud, de ønsker.

Den nye dagtilbudslov giver endvidere mulighed for, at
kommunerne kan fastsætte lokale retningslinjer fx søskendehensyn. Det er disse
lokale retningslinjer, som Byrådet i denne sag skal tage stilling til.

Jf. dagtilbudsloven skal der til og med 31. december 2018
anvises dagtilbudspladser efter kommunens nuværende regler (barnets alder), og
pr. 1. januar 2019 anvises dagtilbudspladser efter de nye anvisningsregler
(længst tid på ventelisten). I praksis betyder det, at der anvises
dagtilbudspladser med start i et dagtilbud til og med februar 2019 efter de
nuværende regler. De første dagtilbudspladser, der anvises efter de nye regler,
vil således være pladser med start 1. marts 2019.

**VURDERING**

Børn og Skole
vurderer, atdet vil være hensigtsmæssigt, at de lokale retningslinjer i
Favrskov Kommune i store træk kommer til at følge de nuværende regler. Børn og
Skole foreslår derfor følgende kriterier for
tildeling af plads – i prioriteret rækkefølge:

1. Børn der ud fra en pædagogisk, psykologisk eller lægelig
vurdering har særlige behov.

2. Når en dagplejer har to ledige pladser,
har tvillinger fortrinsret.

3. Børn med søskende i samme dagpleje
eller daginstitution.

Rebecca Sørensen gælder kun, hvis der er ledige pladser i
dagplejen eller daginstitutionen. Det er en
forudsætning, at søskende vil få mindst to måneder sammen i samme dagpleje
eller institution.

*4.* Anciennitet (længst tid på
ventelisten).

Ancienniteten regnes tidligst fra, når barnet er fyldt tre
måneder. Det vil sige, ancienniteten er den samme uanset, om forældre skriver
deres barn op, når barnet er to dage eller den dag barnet fylder tre måneder.

Ved opstart af nye institutioner
eller vuggestuegrupper kan der tages hensyn til en hensigtsmæssig alders- og
kønsfordeling. Det vil sige, at der kan ses bort fra tildelingskriterierne
ovenfor.

Anvisningsreglerne er sprogligt gennemskrevet. Forslag til
justerede anvisningsregler gældende pr. 1. januar 2019 fremgår af det vedlagte
bilag.

**ØKONOMI**

Der er ingen økonomiske konsekvenser.

**INDDRAGELSE**

Der vil på [adresse] hjemmeside, Facebook og i
Lokalavisen Favrskov blive informeret om, at der pr. 1. januar 2019 træder nye
anvisningsregler i kraft.

**INDSTILLING**

Den konstituerede direktør for Børn og
Skoleindstiller til Byrådet:

1.    At de
justerede anvisningsregler på dagtilbudsområdet
gældende pr. 1. januar 2019 godkendes.

**BESLUTNING**

***Børne- og Skoleudvalget, 8. november 2018:***

Fraværende:Ingen

Indstilles godkendt.

***Økonomiudvalget, 20. november 2018:***

Fraværende:Marlene Brandt

Indstilles godkendt.

**Bilag**

|  |  |
| --- | --- |
| Anvisningsregler på dagtilbudsområdet pr. 1. januar 2019 | 710-2018-230779 |